**COST programma**

COST (European Cooperation in Science and Technology) ir pētniecības un inovāciju tīklu sadarbības programma. COST programmas ietvaros tiek sekmēta un atbalstīta zinātnieku un speciālistu, kurus vieno kopīgas zinātniskās intereses un darbs konkrētā pētījumu jomā, sadarbība:

* atbalstot konkrētā pētījumu vai tehnoloģiju jomā strādājošo zinātnieku un speciālistu sadarbības tīkla izveidošanu un darbību (COST akcijas veidā);
* organizējot zinātniskās konferences un apmācības seminārus jaunajiem zinātniekiem;
* nodrošinot īstermiņa zinātnieku un speciālistu darba vizītes pieredzes apmaiņai;
* atbalstot zinātnisko publikāciju izdošanu.

COST Actions ir tīkli, kuru darbības ilgums ir četri gadi, kas veicina pētniecību, inovācijas un karjeru.

**COST projektu ikgadējais konkurss** <https://www.cost.eu/funding/documents-guidelines/>

Jaunas COST akcijas tēmu brīvi izvēlas un piesaka paši tās dalībnieki – zinātnieki un speciālisti, iesniedzot COST konkursā akcijas pieteikumu. COST akciju konkurss ir atvērts nepārtraukti ar akciju pieteikumu pieņemšanas termiņu reizi gadā- 2025 gadā termiņš ir 21.oktobrī.

Plašāka informācija par COST programmu atrodama tīmekļa vietnē [www.cost.eu](http://www.cost.eu/) un <https://www.lzp.gov.lv/lv/cost>

**COST akcijas**

Katru gadu, izvērtējot pieteiktos projektus, tiek apstiprinātas jaunas COST akcijas. 2024. gada 17. maijā COST Vecāko amatpersonu komiteja apstiprināja 60 jaunas COST akcijas (sadarbības tīklus).

<https://www.cost.eu/cost-actions-event/browse-actions/>